Diari Oficial de la Generalitat Valenciana


Sumari del DOGV 2128, del 21-10-1993 (1993/829539)

ORDRE de 14 de setembre de 1993, de la Conselleria d'Agricultura i Pesca, per la qual regula determinats aspectes del règim d'ajudes destinat a fomentar el cessament anticipat en l'activitat agrària en l'àmbit de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1993/09/14/(2)/dof/vci/html**

### Dades del document

Número de DOGV
:   2128

Data del DOGV
:   21-10-1993

Secció del DOGV
:   DISPOSICIONS GENERALS

Número del document
:   1993/829539


Data del document
:   14-09-1993

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 14 de setembre de 1993, de la Conselleria d'Agricultura i Pesca, per la qual regula determinats aspectes del règim d'ajudes destinat a fomentar el cessament anticipat en l'activitat agrària en l'àmbit de la Comunitat Valenciana.  
El Reial Decret 477/1993, de 2 d'abril, pel qual s'estableix un regim d'ajudes destinat a fomentar el cessament anticipat en l'activitat agrària, desplega, per a l'aplicació en Espanya, el Reglament (CEE) 2.079/1992, orientat a l'abandó de la producció agrària i al relleu generacional, i reestructura l?explotació del nou titular amb l?explotació del qui cessa.  
D'altra banda, estimula la creació de serveis per a fomentar les transmissions de terres entre agricultors i possibilita, a més, la reassignació de terres per a usos no agraris i l'ampliació de les possibilitats d'ajudes.  
També es modifica el confinançament de la Comunitat Europea, la que s'incrementen els percentatges per a les regions d'objectiu 1 fins al 75 per 100. La resta de participació anirà a càrrec del Ministeri d'Agricultura, Pesca i Alimentació, a través de la Secretaria General d'Estructures Agràries, i de les comunitats autònomes, després de firmar el conveni corresponent.  
El 3 de juny de 1993, la Conselleria d'Agricultura i Pesca i el Ministeri d'Agricultura, Pesca i Alimentació, a través de la Secretaria General d'Estructures Agràries, van subscriure el corresponent conveni bilateral sobre la gestió i el finançament de les actuacions previstes en el Reial Decret 477/1993.  
Dins del respecte a la normativa bàsica estatal que pogués establir-se d'acord amb l'article 149.1.13a. de la Constitució, correspon a la Comunitat Valenciana, corn a titular de les competències en matèria d'agricultura (article 34.4 de l?Estatut de la Comunitat Valenciana), l?exercici dels poders normatius de desplegament.  
Aquesta disposició es dirigeix, doncs, a normalitzar la sol·licitud la concessió í el pagament de les ajudes, i a fer efectives, en el sector agrari valencià, les actuacions previstes en el Reial Decret 477/1993.  
Alhora i amb la finalitat d'agilitar al màxim la tramitació dels expedients, resulta aconsellable delegar en el director general d'innovació i Promoció Agrària la resolució d'aquests.  
Per tot això,  
ORDENE:  
Article primer Àmbit d'aplicació  
El règim d'ajudes destinat a fomentar el cessament anticipat en l'activitat agrària que estableix el Reial Decret 477/1993, de 2 d'abril, serà d'aplicació en l?àmbit territorial de la Comunitat Valenciana d'acord amb les determinacions d'aquesta disposició.  
Article segon. Acreditacions i documentació   
1. Per a poder percebre les ajudes que s'estableixen en l'article 11 del Reial Decret 477/1993 i acreditar el compliment dels requisits, els cedents presentaran la documentació  
següent:  
1.1 La sol·licitud emplenada, segons el model normalitzat.  
1.2 Una fotocòpia validada del DNI i el NIF del peticionari i del cònjuge, si s'escau.  
1.3 Un certificat de la Tresoreria Territorial de la Seguretat Social en el qual s'acredite estar donat d'alta en el règim especial agrari o en el règim especial de treballadors pel seu compte o autònoms, segons la seua activitat agrària, almenys els últims deu anys anteriors a la sol·licitud del cessament.  
En aquest certificat constarà, en anys i mesos, el període de cotització a la Seguretat Social, ja siga en alguns dels Règims assenyalats o en qualsevol altre, a fi d'acreditar que ha cotitzat durant un període que li permeta completar, quan faça els seixanta-cinc anys, almenys, quinze anys de cotització; també hi constarà que es troba al corrent en el pagament de les quotes i la Seguretat Social.  
1.4 Els documents acreditatius de la declaració de l?impost sobre la renda de les persones físiques de, com a mínim, dos dels tres últims anys anteriors a la presentació de la sol·licitud del cessament i una dels últims cinc anys.  
1.5 El full de manteniment de tercers, que els facilitaran, perquè l?emplenen, les oficines de la Conselleria d'Agricultura i Pesca que tramiten l?expedient.  
1.6 L'acreditació de la titularitat dels béns (terres i ramats) que componguen l'explotació objecte de transmissió, mitjançant qualsevol dels documents següents:  
- Un certificat o nota simple del registre de la propietat.  
- Escriptures públiques.  
- Contractes d'arrendament o parceria, si s'escau.  
- Un certificat municipal del cadastre de béns immobles, secció rústica.  
- La cartilla ramadera, si s'escau.  
- Rebuts de contribució.  
- Qualsevol altre document admissible en dret, si no es disposa dels anteriors.  
1.7 Una declaració jurada, si el sol·licitant té cònjuge al seu càrrec, en els termes que estableix l'apartat a) del punt 1 de l'article 11 del Reial Decret 477/1993.  
2. A la documentació anterior, s'hi haurà d'adjuntar la corresponent al cessionari o els cessionaris que accedisquen, en tot o en part, a l'explotació del cedent:  
2.1 Una fotocòpia validada del DNI i del NIF.  
2.2 L'acreditació de la capacitat professional suficient, tal com es defineix en l'apartat 11 de l'article 2 del Reial Decret 1.887/1991, de 30 de desembre, sobre millora de les estructures agràries.  
2.3 L'acreditació de la Tresoreria Territorial de la Seguretat Social d'estar donat d'alta en el règim especial agrari o el règim especial de treballadors pel seu compte o autònoms, segons l'activitat agrària, i d'haver cotitzat en qualsevol d'aquests règims durant un període mínim d'un any. Aquesta documentació podrà substituir-se per la fotocòpia validada de la cartilla de la Seguretat Social i la presentació dels últims dotze cupons de cotització.  
2.4 L'acreditació de la titularitat d'una explotació amb preexistència d'un any podrà efectuar-se per mitjà de les corresponents declaracions de l'import sobre la renda de les persones físiques o amb qualsevol altre dels documents assenyalats en l'apartat 1.6.  
3. Cas que el cessionari siga una cooperativa o un altre tipus de persona jurídica de les previstes en l'article 2, apartat 5.b, del Reial Decret 1.887/1991, a mes de complir els requisits- específics establerts, haurà de presentar els estatuts de l?entitat i acreditar la propietat del capital de més del 50 per 100 de socis i que les accions o participacions són nominatives. A més, s'hi haurà d'adjuntar la documentació procedent de l'assenyalada en l'apartat 2.  
4. Els treballadors de les explotacions els titulars de les quals cessen en l'activitat agrària i desitgen acollir-se al cessament anticipat, presentaran la documentació següent:  
4.1 Una fotocòpia validada del DNI i del NIF.  
4.2 Un certificat de la Tresoreria Territorial de la Seguretat Social en què s'acredite estar donat d'alta en el règim especial agrari o en el règim especial de treballadors pel seu compte o autònoms, segons la seua activitat agrària.  
En aquest certificat constarà, en anys i mesos, el període de cotització a la Seguretat Social, ja siga en algun dels règims assenyalats o en qualsevol altre, de tal forma que li permeta completar, quan faça els seixanta-cinc anys, almenys, quinze anys de cotització, dels quals els deu últims anteriors al cessament ho han de ser sense interrupció. També hi constarà que es troba al corrent del pagament de les cotitzacions.  
4.3 Documents acreditatius de:  
- haver exercit la seua activitat en el sector agrari durant un període mínim de cinc anys anteriors al cessament i haver dedicat a aquesta activitat, almenys, el 50 per 100 del temps de treball durant el període esmentat;  
- haver treballat en l'explotació del cessionista, com a mínim, durant el temps equivalent a tres anys de treball a temps complet durant els cinc anys que precedeixen l'inici del cessament del titular esmentat.  
4.4 L'acreditació d'estar al corrent de les obligacions fiscals, mitjançant la presentació d'una fotocòpia validada de l?última declaració de l'impost sobre la renda de les persones físiques.  
Article tercer Ampliació d'edat del cessionari  
L'edat màxima del cessionari a què es refereix l'apartat primer del punt 1.a de l'article 5 del Reial Decret 477/1993, serà de cinquanta anys en tots els municipis de la Comunitat Valenciana qualificats com a zona desfavorida de muntanya o de despoblament en la Directiva 86/466/CEE i modificacions, sempre que l?explotació de la qual es fa càrrec estiga situada en qualsevol de les zones esmentades.  
Article quart. Serveis de transmissió de terres  
 La Conselleria d'Agricultura i Pesca regularà uns serveis adequats per a facilitar als agricultors la transmissió de terres, l'ampliació d'explotacions agràries, i la reassignació de les terres a usos agraris, forestals, de creació de reserves ecològiques o altres usos no agraris.  
Article cinquè. Transmissió per arrendament  
Quan la transmissió de l'explotació per part del cedent s'efectue, en tot o en part, mitjançant la fórmula d'arrendament, d'acord amb l'apartat 1.b de l'article 9 del Reial Decret 477/1993, aquest es farà en escriptura pública o contracte privat i s'inscriurà en el Registre Especial d'Arrendaments Rústics de la Comunitat Valenciana, creat pel Decret 186/1991, de 15 d'octubre, del Consell de la Generalitat Valenciana.  
La percepció de les ajudes quedarà condicionada a la certificació de l?inscripció en aquest registre.  
Article sisé. Tramitació de les ajudes  
1. Les sol·licituds d'ajudes previstes en aquesta disposició podran presentar-se en les agències d'extensió agrària, les oficines comarcals agràries i els serveis territorials, tots dependents de la Conselleria d'Agricultura i Pesca, sense perjudici que puguen presentar-se en els organismes i les entitats previstos en la Llei de Procediment Administratiu.  
2. Els peticionaris podran sol·licitar l'assistència dels tècnics oficials per a l?elaboració de l?expedient corresponent i la posterior tramitació.  
Article setè. resolució  
Sobre les sol·licituds d'ajuda, recaurà una resolució en un termini màxim de sis mesos, comptadors a partir de la data de registre de l'expedient. En cas que no hi haja resolució en aquest termini, el silenci administratiu s'entendrà com a desestimatori.  
Article vuité. Compliment dels compromisos  
1. Tret de petició del beneficiari i la resolució aprovatòria corresponent, el termini d'execució del compliment de compromisos que donen dret a les ajudes serà de sis mesos, comptadors a partir de l?endemà de la data de la resolució.  
2. No obstant això, si per causa justificada el sol·licitant del cessament anticipat no pogués fer efectiu el compliment d'aquests compromisos en el termini indicat, haurà de sol·licitar una prórroga, al·legant les raons que ho justifiquen.  
Article nové. Justificació  
1. Una vegada complits els compromisos objecte d'auxili, es comunicarà als serveis competents perquè en procedisquen a la comprovació i certificació.  
2. Per a percebre les ajudes, el beneficiari o els beneficiaris hauran de presentar, juntament amb el certificat del tècnic competent, la documentació següent:  
2.1 Documents acreditatius de la transmissió de l?explotació al cessionari o els cessionaris i, si s'escau, altres documents acreditatius.  
2.2 Una fotocòpia validada de l?impost sobre la renda de les persones físiques de l?últim exercici, tret que ja s'hagués presentat amb la sol·licitud.  
2.3 Els sis últims cupons de cotització al règim de la Seguretat Social que li corresponga.  
Article deu. Drets de percepció de les ajudes  
El dret a la percepció de les ajudes aprovades tindrà efecte a partir del primer dia del mes següent a aquell en que el beneficiari presente els justificants acreditatius del compliment dels compromisos assenyalats en l'article anterior.  
Article onze. Finançament  
Les ajudes regulades en el Reial Decret 477/1993 i en aquesta ordre, pel que fa a l'aportació que ha de realitzar la Generalitat Valenciana, es lliuraran a càrrec de l'aplicació pressupostària 36.38.955.69.5, i dins dels límits fixats en el conveni bilateral subscrit per la Generalitat Valenciana i el Ministeri d'Agricultura, Pesca i Alimentació.  
DISPOSICIO ADDICIONAL  
Es delega en el director, general d'innovació i Promoció Agrària l?exercici de la competència per a resoldre les sol·licituds que es presenten a l?empara d'aquesta ordre.  
DISPOSICIONS FINALS  
Primera  
Es faculta el director general d'Innovació i Promoció Agrària perquè dicte les disposicions necessàries per a l'aplicació d'aquesta ordre, especialment, la regulació dels serveis de transmissió de terres.  
Segona  
Sense perjudici de l'aplicació de la disposició addicional tercera del Reial Decret 477/1993, aquesta ordre vigeix des de l?endemà de la publicació en el Diari Oficial de la Generalitat Valenciana.  
València, 14 de setembre de 1993  
El Conseller d'Agricultura i Pesca,   
JOSEP MARIA COLL I COMIN


Còpia Permalink ELI